钦定古今图书集成/理学汇编/学行典/第249卷 > 庄大儒
## 钦定古今图书集成/理学汇编/学行典/第249卷 > 庄大儒

按《松江府志》：“庄大儒，字仲醇，其先随宋南渡，家于华
亭，累世敦睦。大儒赋性浑朴，容止端凝，自幼以孝闻。
继母或卞急，辄长跪责躬，至使感动陨涕。抚同母异
母弟四人，教养婚娶，毫发罔闲，姻党皆蒙周恤。有母
族之贫者，弗克葬，大儒为之襄事焉。家仅中人产，然
为德不倦，常从钱蓬莱大复受经。及大复倡兴理学”，
首与讲席，多所阐发。三试京兆不售，益刻志圣贤之
学，著有《鞭驽》《知非》二录，论者谓得省身之要。董文敏
其昌、陈征君继儒每加钦挹。年仅五十有一卒。子若
孙皆能世其素风。后十馀年，知府方岳贡访先贤学
行可师者，众以“大儒”对，惜不及其世，乃为传以表之。